open-index/open-wikipedia-markdown huggingface dataset:
ארתור אבום

**ארתור אבום אבונג** (בצרפתית: **Arthur Avom Ebong**; נולד ב-15 בדצמבר 2004 ביאונדה שבקמרון) הוא כדורגלן קמרוני המשחק בעמדת הקשר בקבוצת לוריאן מליגת העל הצרפתית ובנבחרת קמרון.

## קריירת מועדונים
אבום החל את הקריירה המקצוענית שלו בקבוצת פובה אזור מבירת קמרון יאונדה. בשנת 2023 חתם על חוזה לשלוש שנים בלוריאן מליגת העל הצרפתית, והחל לשחק בקבוצת המילואים של המועדון. הוא שיחק בקבוצת המילואים במשך עונת , ובמהלך עונה זו ירדה הקבוצה הראשונה לליגת המשנה הצרפתית.

ב-19 באוגוסט 2024 ערך את הופעת הבכורה שלו בקבוצה הראשונה, בניצחון 0–1 על מרטיג במסגרת המחזור הראשון לעונת . ב-1 בפברואר 2025 הבקיע את שער הבכורה שלו, בניצחון 1–2 על רד סטאר במסגרת המחזור ה-21 בליגה. הוא ערך 32 הופעות ליגה בעונה זו, בהן הבקיע שני שערים, וסייע למועדון לחזור לליגת העל הצרפתית.

ב-17 באוגוסט 2025 ערך את הופעת הבכורה שלו בליגת העל הצרפתית, בהפסד 0–1 לאוסר במסגרת המחזור הראשון לעונת 2025/2026.

## קריירה בין-לאומית
ב-16 בינואר 2023 ערך אבום את הופעת הבכורה שלו בנבחרת קמרון, בניצחון 0–1 על נבחרת הרפובליקה של קונגו במסגרת שלב הבתים של אליפות האומות האפריקאיות. ב-4 בספטמבר 2025 הבקיע את שער הבכורה שלו בנבחרת, בניצחון 0–3 על נבחרת אסוואטיני במסגרת מוקדמות מונדיאל 2026.

## קישורים חיצוניים

## הערות שוליים

קטגוריה:כדורגלנים קמרונים
קטגוריה:קשרי כדורגל קמרונים
קטגוריה:כדורגלני לוריאן
קטגוריה:כדורגלני נבחרת קמרון
קטגוריה:כדורגלני גביע אפריקה לאומות 2025
קטגוריה:קמרונים שנולדו ב-2005
אבובקאר נגידה

**מהמאדו אבובקאר נגידה** (בצרפתית: **Mahamadou Aboubakar Nagida**; נולד ב-28 ביוני 2005 בדואלה שבקמרון) הוא כדורגלן קמרוני המשחק בעמדת המגן השמאלי בקבוצת סטאד רן מליגת העל הצרפתית ובנבחרת קמרון.

## קריירת מועדונים
נגידה גדל במחלקת הנוער של EFBC בקמרון. ב-21 באוגוסט 2023 חתם על חוזה לחמש שנים בסטאד רן מליגת העל הצרפתית, והחל לשחק בקבוצת המילואים של המועדון. ב-30 בנובמבר ערך את הופעת הבכורה שלו בקבוצה הראשונה של המועדון, בניצחון 0–3 על מכבי חיפה במסגרת שלב הבתים של הליגה האירופית לעונת 2023/2024. ב-9 בדצמבר ערך את הופעת הבכורה שלו בליגה, בהפסד 1–2 למונקו במסגרת המחזור ה-15 לעונת 2023/2024.

## קריירה בין-לאומית
ב-6 ביוני 2025 ערך נגידה את הופעת הבכורה שלו בנבחרת קמרון, בניצחון 0–3 על נבחרת אוגנדה במשחק ידידות.

## קישורים חיצוניים

## הערות שוליים

קטגוריה:כדורגלנים קמרונים
קטגוריה:מגני כדורגל קמרונים
קטגוריה:כדורגלני סטאד רן
קטגוריה:כדורגלני נבחרת קמרון
קטגוריה:כדורגלני גביע אפריקה לאומות 2025
קטגוריה:קמרונים שנולדו ב-2005
סעידה בר-לב

**סעידה בר-לב** (נולדה ב-5 במאי 1969) היא כנרת ונגנית ויולה ישראלית.

בר-לב נולדה באנגליה למשפחת מוזיקאים וגדלה בשווייץ. אביה, אסף בר-לב, יליד חיפה, היה פסנתרן ונגן בסון. אימה, מרגריט, הייתה ילידת קופנהגן. בר-לב למדה בבית ספר אנתרופוסופי בלוזאן שאימה הייתה בין מקימיו. היא החלה ללמוד נגינה בכינור בגיל 7–8 אצל מרגריטה קרפילובה. בהיותה בת 14 התקבלה לקונסרבטוריון של לוזאן, שם למדה עם קריסטין סרנסן. שנה לאחר מכן הצטרפה לכיתתו של פרופ'  והופיעה עמו בקונצרטים של מוזיקה קאמרית בפסטיבל הקיץ שלו בשווייץ. בזמן לימודיה בשווייץ זכתה שלוש פעמים ברציפות בתחרות "ז`נס מוזיקל". ב-1988 זכתה בפרס הראשון בתחרות הנוער המוזיקלי בלוזאן.

בעקבות זכייתה הופיעה בר-לב כסולנית עם תזמורות בשווייץ, ביניהן תזמורת רדיו שווייץ האיטלקית והתזמורת הקאמרית של לוזאן. כבר מגיל צעיר היא פעילה מאוד בתחומים רבים כגון הופעות סולניות, מוזיקה קאמרית ורסיטלים והשתתפה בפסטיבלים באירופה, ביניהם בפסטיבל יוקרתי בפינלנד, שבו נגנה בהרכבים קאמריים שונים.

ב-1990 עלתה לישראל וכאן השתלמה אצל חיים טאוב, אותו היא מגדירה כמנטור ומשפיע מכריע על דרכה המקצועית והאישית. היא הצטרפה לקבוצת הכינור הראשון של התזמורת הפילהרמונית הישראלית בעונת 1990–1991. בעונת 1996–1997 הייתה משנה לנגן ראשי של התזמורת (אסיסטנט כנר ראשי).

בישראל הופיעה בר-לב כסולנית עם התזמורת הקאמרית רמת גן ותזמורת אוניברסיטת תל אביב והשתתפה בקונצרטים קאמריים עם חברי הפילהרמונית הישראלית בישראל ומחוצה לה. כמו כן הופיעה ברסיטלים רבים בשווייץ ובגרמניה עם אביה הפסנתרן אסף ברלב. היא נבחרה להוביל את השלב הקאמרי בתחרות רובינשטיין השנה.

## קישורים חיצוניים
* , 10 בינואר 2014
* , 8 בינואר 2014

## הערות שוליים

קטגוריה:נגנים בתזמורת הפילהרמונית הישראלית
קטגוריה:כנריות ישראליות
קטגוריה:כנריות יהודיות
קטגוריה:ישראליות שנולדו ב-1969
אגוניסט אנדוגני

בפרמקולוגיה, **[[אגוניסט]] אנדוגני** (באנגלית: **endogenous agonist**) לקולטן מסוים הוא תרכובת המיוצרת באופן טבעי על ידי הגוף, אשר נקשרת לקולטן זה ומפעילה אותו. לדוגמה, האגוניסט האנדוגני העיקרי לקולטני סרוטונין הוא סרוטונין, והאגוניסט האנדוגני העיקרי לקולטני דופמין הוא דופמין. 

קולטנים עבור נוירוטרנסמיטרים בעלי מולקולות קטנות, למשל סרוטונין, הם בדרך כלל בעלי אגוניסט אנדוגני אחד, אך לעיתים קרובות יש תת-סוגים שונים של קולטנים שיכולים לקלוט אותם (למשל, 13 קולטנים שונים לסרוטונין). מצד שני, לקולטני נוירופפטידים יש לרוב פחות תת-סוגים, אך יש להם מספר אגוניסטים אנדוגניים שונים. זה מאפשר מורכבות במערכת האיתות של הגוף: רקמות שונות מראות לעיתים קרובות תגובות שונות לליגנד מסוים. אנטגוניסטים אנדוגניים ואגוניסטים הפוכים (למשל, חומצה קינורנית בקולטן NMDA) הרבה פחות נפוצים.

## הערות שוליים

קטגוריה:פיזיולוגיה
קטגוריה:פרמקולוגיה
קטגוריה:קולטנים
שדי ברגלאן

**שדי עז א-דין חמד דלדום ברגלאן** (בהולנדית: **Sheddy Ezzeldin Daldom Hamad Barglan**, בערבית: **شيدي عز الدين دلدوم حمد برجلان**, בתעתיק מדויק: **שידי עז אלדין דלדום חמד ברגלאן**; נולד ב-3 באוקטובר 2002 בלייליסטאט שבהולנד) הוא כדורגלן סודאני-הולנדי המשחק בעמדת המגן הימני בקבוצת דן בוס מליגת המשנה ההולנדית ובנבחרת סודאן.

## קריירת מועדונים
ברגלאן גדל במחלקות הנוער של בלאו חיל '38, ברבנט ודן בוס. בשנת 2023 החל לשחק בקבוצה הבוגרת של דן בוס במסגרת ליגת המשנה ההולנדית. בשנת 2023 חתם על חוזה מקצועני ראשון במועדון, ובחודש ספטמבר 2024 האריך את חוזהו במועדון עד לשנת 2027.

## קריירה בין-לאומית
ברגלאן נולד בהולנד לאב מסודאן ולאם חצי סודאנית. הוא זומן לראשונה לסגל נבחרת סודאן לקראת מחנה אימונים בערב הסעודית בשנת 2022.

ב-15 באוקטובר 2023 ערך את הופעת הבכורה שלו בנבחרת, בתיקו 1-1 נגד נבחרת טנזניה במשחק ידידות.

## קישורים חיצוניים

## הערות שוליים

קטגוריה:כדורגלנים הולנדים
קטגוריה:מגני כדורגל הולנדים
קטגוריה:כדורגלנים סודאנים
קטגוריה:מגני כדורגל סודאנים
קטגוריה:כדורגלני דן בוס
קטגוריה:כדורגלני נבחרת סודאן
קטגוריה:כדורגלני גביע אפריקה לאומות 2025
קטגוריה:הולנדים שנולדו ב-2002
לא נשבר (שיר)

"**לא נשבר**" הוא שיר מאת הזמר-יוצר הישראלי עידן עמדי, אשר יצא לאור ב-8 בדצמבר 2025, ביום ההוקרה לפצועי מערכות ישראל. השיר נכתב והולחן על ידי עמדי, והוא מוקדש ללוחמים וללוחמות שנפצעו במהלך שירותם הצבאי או הביטחוני, מתוך מטרה להוקיר את הקרבתם ואת התמודדותם עם הפציעה והשיקום.

## רקע
עידן עמדי נפצע קשה בתחילת ינואר 2024 במהלך פעילות מבצעית בדרום רצועת עזה, כאשר פיצוץ שאירע במהלך הכנות להשמדת מתחם תת-קרקעי לייצור רקטות לטווח ארוך גבה את חייהם של שישה לוחמים ופצע לוחמים נוספים. בעקבות האירוע הובהל עמדי לבית החולים כשהוא מורדם ומונשם, וסבל מפגיעות קשות בגופו ובפניו. לאחר שחרורו מבית החולים המשיך עמדי בתהליך שיקום ממושך, שכלל טיפול פיזיותרפי ושיקום ביתי, לצד חזרה הדרגתית לפעילות אמנותית ולהופעות. בהקשר זה הוצג השיר "לא נשבר" כחלק מהמשך עיסוקו של עמדי בחוויות הפציעה והשיקום, לצד אלבומו "סופרמן", שיצא לאחר פציעתו וכלל שירים שנכתבו על תקופה זו. פרסום השיר התרחש כמעט שנה לאחר פציעתו הקשה של עמדי עצמו, ובחלוף כשנתיים מאז פרוץ מלחמת חרבות ברזל.

## יצירה והפקה
השיר נכתב והולחן על ידי עמדי, אשר היה גם שותף להפקתו המוזיקלית יחד עם המפיק מתן דרור. היצירה נולדה מתוך חוויות אישיות של פציעה, שיקום והתמודדות נפשית, אך נועדה לשמש מסר רחב יותר של חיזוק ועמידה עבור כלל פצועי צה"ל וכוחות הביטחון.

בפרסומים שונים צוין כי השיר משלב בין תיאורי כאב, בדידות ופחד לבין מבט קדימה ותקווה. הפזמון המרכזי של השיר, החוזר על ההצהרה "אני לא נשבר", הובלט כמרכיב מילולי המבטא חוסן והתמדה נוכח משבר ופגיעה.

## וידאו קליפ
לשיר הופק קליפ תיעודי המורכב מצילומים שנאספו במהלך השנתיים האחרונות במכוני שיקום ובבתי חולים ברחבי ישראל. הקליפ כולל תיעודים של פצועי צה"ל ובני משפחותיהם, ומתמקד בתהליכי ההחלמה, ההתמודדות היומיומית והכוחות הנפשיים הנדרשים בתקופת השיקום. הקליפ משלב גם תיעודים אישיים מתהליך השיקום של עמדי עצמו.

## ביקורות
המבקר יוסי חרסונסקי תיאר את השיר כיצירה המבוססת על כאב ממשי אך מובילה לתחושת התרוממות רוח, תוך שילוב בין פואטיקה אישית, כתיבה יומיומית טעונה והפקה מוזיקלית ההולכת ומתעצמת. לדבריו, השיר אינו מציג גבורה מוחצנת אלא עמידה שקטה ומתמשכת, המתבטאת בנכונות "לקום כל בוקר מעפר" ולהמשיך קדימה צעד אחר צעד. חרסונסקי עמד על הדימוי החוזר של הצמיחה מתוך השבר, וראה בו ביטוי מרכזי ליכולתו של השיר להמיר חוויה של פגיעוּת למסגרת של תקווה ואמונה בחיים.

גם דודי פטימר מ"מעריב" הדגיש בביקורתו את ההיבט האישי-חברתי של "לא נשבר", וציין כי השיר נשמע כעדות של לוחם החוזר לאט לשגרה ומתמודד עם פחדים, חרדות וזיכרונות מודחקים. לדבריו, הבחירה במוזיקה קצבית יחסית יוצרת מתח מודע בין העומק הרגשי של הטקסט לבין האנרגיה המוזיקלית, ומבליטה את הפזמון כהצהרה קיומית המייצגת גבורה יומיומית ושקטה. פטימר הגדיר את השיר כמסמך של תקופה, המשקף חוויה אישית אך מדבר בשם קבוצה רחבה של נפגעים ובני דורם, תוך הדגשת רעיון ההחזקה וההתמדה גם לאחר הפגיעה.

## מיקומי שיא

## הערות שוליים

קטגוריה:שירי 2025
קטגוריה:סינגלים מ-2025
קטגוריה:שירי עידן עמדי
קטגוריה:שירים בעברית
קטגוריה:שירים שהופקו על ידי מתן דרור
קטגוריה:שירי מלחמת חרבות ברזל
קטגוריה:סינגלים בהוצאת הליקון ארומה מיוזיק
לורן סונייגה

**לורנסו "לורן" סונייגה אוונו** (בספרדית: **Lorenzo "Loren" Zúñiga Owono**; נולד ב-18 בינואר 2003 בפוארטו דל רוסריו שבספרד) הוא כדורגלן ספרדי-משווני המשחק בעמדת החלוץ בריאל מדריד קסטיליה, קבוצת המילואים של ריאל מדריד, ובנבחרת גינאה המשוונית.

## חיים אישיים
סונייגה נולד בפוארטו דל רוסריו, פוארטוונטורה, האיים הקנריים, ספרד, להורים ספרדי. בעת הולדתו, אביו, כדורגלן העבר לורנסו סונייגה אוקניה, במקור ממאלגה, שיחק בקבוצת CD קוראלחו מפוארטוונטורה. לאחר פרישת אביו ממשחק, גדל סונייגה במאלגה. סבתו מצד אמו היא מגינאה המשוונית.

## קריירת מועדונים
סונייגה הצטרף למחלקת הנוער של מאלגה בשנת 2012, לאחר ששיחק במחלקת הנוער של פורטדה אלטה, ובשנת 2020 החל לשחק בקבוצת המילואים של המועדון. ב-23 בפברואר 2021 האריך את חוזהו במועדון עד לשנת 2024. ב-14 במרץערך את הופעת הבכורה שלו בקבוצה הראשונה של המועדון, בניצחון 0–1 על UD לוגרונייס במסגרת המחזור ה-29 בליגה הספרדית השנייה לעונת . הוא ערך 44 הופעות ליגה במסגרת הליגה הספרדית השנייה ופרימרה דיוויסיון RFEF במדי המועדון. ב-29 בדצמבר 2023 עזב את מאלגה.

ב-11 בינואר 2024 חתם בריאל מדריד והחל לשחק בקבוצת המילואים השנייה של המועדון, ריאל מדריד C. ב-1 ביולי החל לשחק בקבוצת המילואים הראשונה של המועדון, ריאל מדריד קסטיליה.

## קריירה בין-לאומית
ב-31 במאי 2025 זומן סונייגה לראשונה לסגל נבחרת גינאה המשוונית. ב-6 ביוני ערך את הופעת הבכורה שלו בנבחרת, בהפסד 1–2 לנבחרת גמביה במשחק ידידות.

נכלל בסגל הנבחרת לטורניר גביע אפריקה לאומות 2025.

## קישורים חיצוניים

## הערות שוליים

קטגוריה:גינאה המשוונית: כדורגלנים
קטגוריה:גינאה המשוונית: חלוצי כדורגל
קטגוריה:כדורגלנים ספרדים
קטגוריה:חלוצי כדורגל ספרדים
קטגוריה:כדורגלני מאלגה
קטגוריה:כדורגלני ריאל מדריד קסטיליה
קטגוריה:כדורגלני נבחרת גינאה המשוונית
קטגוריה:כדורגלני גביע אפריקה לאומות 2025
קטגוריה:ספרדים שנולדו ב-2003
חזי מחלב

**חזי מחלב** (1950–1 בדצמבר 2025) היה עיתונאי ישראלי, מוותיקי הערוץ הראשון.

## ביוגרפיה
מחלב נולד ב-1950 בעיראק, ובילדותו עלה לישראל עם הוריו ואחיו. משפחתו התגוררה במגדל העמק, שם למד בבית הספר היסודי "שלום עליכם", ולאחר מכן עבר ללמוד בבית ספר החקלאי בנהלל. היה בעל תואר ראשון בפילוסופיה.

## קריירה מקצועית
ב-1977 הצטרף לרשות השידור. את הקריירה שלו בטלוויזיה התחיל בחדר התקשורת, וב-1991 מונה לכתב לענייני עבודה, רווחה ואיכות סביבה.

אחד הראיונות המפורסמים שקיים היה בשנת 1995 עם איתמר בן גביר, אז מראשי תנועת המחאה נגד הסכמי אוסלו, לאחר שהגיע למכוניתו של ראש הממשלה יצחק רבין ותלש ממנה את סמלה. הראיון קיבל משנה חשיבות לאחר הירצחו של רבין מכיוון שחשף את המחדלים באבטחתו בחודשים שקדמו לרצח. במסגרת פעילותו העיתונאית עסק גם בתיעוד שואת יהדות צפון אפריקה.

## חיים אישיים
היה נשוי לתמי והתגורר בירושלים. אחיו היה דודי מחלב (1955–2006), ממייסדי תנועת "המזרח אל השלום".

ב-2011 הלך לעולמו בנו היחיד, אור.

## קישורים חיצוניים
* חזי מחלב באתר כאן 11

## הערות שוליים

קטגוריה:עיתונאים ישראלים
קטגוריה:הערוץ הראשון: אישים
קטגוריה:ישראלים ילידי עיראק
קטגוריה:ישראלים שנולדו ב-1950
קטגוריה:ישראלים שנפטרו ב-2025
ארסן קואסי

**קאן גי ארסן קואסי** (בצרפתית: **Kan Guy Arsène Kouassi**; נולד ב-11 בספטמבר 2004 בקוקודי שבחוף השנהב) הוא כדורגלן בורקינאי-איבוארי המשחק בעמדת המגן השמאלי בקבוצת לוריאן מליגת העל הצרפתית ובנבחרת בורקינה פאסו.

## קריירת מועדונים
קואסי גדל במחלקת הנוער של ניו סטארס FC, ובשנת 2021 עבר למחלקת הנוער של אז'אקסיו. בשנת 2022 החל לשחק בקבוצת המילואים של אז'אקסיו. ב-19 בנובמבר 2023 ערך את הופעת הבכורה שלו בקבוצה הראשונה של המועדון, בניצחון 1–4 על טולוז MFC במסגרת הסיבוב השלישי של הגביע הצרפתי לעונת . ב-10 במאי 2024 ערך את הופעת הבכורה שלו בליגת המשנה הצרפתית, בהפסד 1–2 לגרנובל במסגרת המחזור ה-37 לעונת . ב-4 בספטמבר חתם על חוזה מקצועני ראשון במועדון עד לשנת 2027. בסך הכל ערך 24 הופעות ליגה במדי המועדון.

ב-24 ביולי 2025 חתם על חוזה לארבע שנים בלוריאן מליגת העל הצרפתית.

## קריירה בין-לאומית
קואסי נולד בחוף השנהב, הוא ממוצא בורקינאי ומחזיק באזרחות כפולה. ב-2 ביוני 2025 ערך קואסי את הופעת הבכורה שלו בנבחרת בורקינה פאסו, בהפסד 0–2 לנבחרת תוניסיה במשחק ידידות.

נכלל בסגל הנבחרת לטורניר גביע אפריקה לאומות 2025.

## קישורים חיצוניים

## הערות שוליים

קטגוריה:כדורגלנים בורקינאים
קטגוריה:מגני כדורגל בורקינאים
קטגוריה:כדורגלנים מחוף השנהב
קטגוריה:מגני כדורגל מחוף השנהב
קטגוריה:כדורגלני אז'אקסיו
קטגוריה:כדורגלני לוריאן
קטגוריה:כדורגלני נבחרת בורקינה פאסו
קטגוריה:כדורגלני גביע אפריקה לאומות 2025
קטגוריה:איבוארים שנולדו ב-2004
קטגוריה:בורקינאים שנולדו ב-2004
The Ketchup Song (Aserejé)

"**The Ketchup Song (Aserejé)**" הוא סינגל של להקה הבנות לאס קטשופ, שיצא ב-10 ביוני 2002 בהוצאת חברות התקליטים קולומביה רקורדס ושייקטאון מיוזיק. השיר נכתב, הולחן והופק על ידי מנואל רואיז קווקו .

## מיקומי שיא

## נתוני מכירות

## גרסת Rouge
ב-31 באוגוסט 2002, להקת הבנות הברזילאית Rouge  הוציאה גרסת כיסוי לשיר, תחת הכותר "Ragatanga", בהוצאת חברות התקליטים קולומביה רקורדס וסוני מיוזיק אנטרטיינמנט. השיר נהיה להיט בברזיל, תוך שהגיע למקום הראשון במצעד ברזיל הוט 100, בו שהה למשך 11 שבועות. נכון ל-14 בנובמבר 2002, נמכרו כ-950,000 עותקים של גרסת הכיסוי.

## קישורים חיצוניים

## הערות שוליים

קטגוריה:שירי פופ
קטגוריה:שירים באנגלית
קטגוריה:שירים בספרדית
מה לי ולרומנטיקה

"**מה לי ולרומנטיקה**" הוא שיר מאת הזמרת-יוצרת הישראלית דיקלה, אשר יצא לאור בב-1 בדצמבר 2025 כסינגל ראשון מתוך אלבום חדש המצוי בשלבי עבודה. השיר מסמן עבורה צעד יצירתי חדש, לאחר שנים שבהן עסקה ביצירתה בנושאים של אהבה, פרידה ולב שבור, והוא מפנה את מוקד העיסוק אל חוויית החופש שברווקות והבחירה המודעת להיות לבד.

## רקע והפקה
השיר נכתב והולחן בשיתוף פעולה בין דיקלה, צליל קליפי ונדב "נאבי" אהרוני, שהיה גם אחראי להפקתו המוזיקלית. זהו שיתוף הפעולה הראשון של דיקלה עם קליפי ועם אהרוני, והוא נולד מתוך שיחות אישיות שניהלו השלושה בלילות ארוכים באולפנו של אהרוני בחיפה.

תהליך היצירה התבסס על שיח פתוח בנוגע להתעייפות מהמרדף אחר אהבה ורומנטיקה, על קצב החיים ועל ציפיות חברתיות וחיצוניות, לצד הרצון של דיקלה להישאר נאמנה לעצמה ולמקומה הנפשי הנוכחי. בראיונות ציינה דיקלה כי אין מדובר בוויתור על רומנטיקה כערך, אלא בהסטת המוקד בתקופה זו של חייה אל חופש פנימי, אימהות והשלמה עם היותה לבד.

## ניתוח מוזיקלי
במישור הלירי עוסק השיר בהתרחקות מודעת משיח רומנטי קונבנציונלי, ומציג עמדה ספקנית ולעיתים אירונית כלפי ציפיות הקשורות באהבה, זוגיות וסמלים רומנטיים מוכרים. מילות השיר מבטאות רצון בפשטות, חופש ותנועה, ומעמידות במרכז את החוויה האישית של הדוברת, שאינה מגדירה את עצמה דרך קשר זוגי.

בדברי ההסבר שנלוו לפרסום השיר הדגישה דיקלה כי אף שהיא מגדירה את עצמה כאדם רומנטי, בשנים האחרונות לא חשה מוטיבציה להתאהב, וכי האימהות שינתה את סדרי העדיפויות הרגשיים שלה והביאה עמה תחושת רוגע והשלמה.

## ביקורות
יוסי חרסונסקי תיאר את "מה לי ולרומנטיקה" של דיקלה כשיר מורכב רגשית, המשלב בין טקסט מלנכולי לקצב שמח. לדבריו, דיקלה יצרה דיסוננס בין כאב אישי לצלילים חגיגיים, ובכך ביטאה את המתח שבין פגיעות לבין העצמה עצמית. חרסונסקי כתב כי השיר בנוי על ניגוד מכוון: המוזיקה חוגגת בעוד שהמילים מביעות אכזבה, והדוברת משתמשת בציניות כאמצעי הגנה מפני שברון לב. עוד הוסיף כי החיבור בין סגנון הרומבה-לטינו לבין נגיעות מריאצ'י משרת את המסר הפנימי של השיר, ניסיון לרקוד מעל הכאב ולכסות עליו בצבעוניות וקלילות חיצונית. לפי דבריו, השיר מציג אישה שנפגעה מרומנטיקה ומנסה להתרחק ממנה, אך דווקא מתוך ההתרחקות נחשפת עומק הפגיעה.

## מיקומי שיא

## הערות שוליים

קטגוריה:שירי 2025
קטגוריה:סינגלים מ-2025
קטגוריה:שירי דיקלה
קטגוריה:שירים בעברית
קטגוריה:שירים שנכתבו על ידי דיקלה
קטגוריה:שירים שנכתבו על ידי צליל קליפי
קטגוריה:שירים שנכתבו על ידי נדב אהרוני
קטגוריה:שירים שהולחנו על ידי דיקלה
קטגוריה:שירים שהולחנו על ידי צליל קליפי
קטגוריה:שירים שהולחנו על ידי נדב אהרוני
קטגוריה:שירים שהופקו על ידי נדב אהרוני
קטגוריה:סינגלים בהוצאת הליקון ארומה מיוזיק
פייר לנדרי קאבורה

**פייר לנדרי קאבורה** (בצרפתית: **Pierre Landry Kaboré**; נולד ב-5 ביולי 2001 בבורקינה פאסו) הוא כדורגלן בורקינאי המשחק בעמדת קשר הכנף בקבוצת הארט אוף מידלות'יאן מליגת העל הסקוטית ובנבחרת בורקינה פאסו.

## קריירת מועדונים
קאבורה החל את הקריירה המקצוענית שלו בקבוצות ASF בובו-דיאולסו, סליטאס FC ו-AS סונאבל מליגת העל של בורקינה פאסו, ובשנת 2022 חתם ב-SOL FC מחוף השנהב. לקראת עונת  חתם בנארווה טרנס מליגת העל האסטונית, במדיה ערך 44 הופעות ליגה והבקיע 23 שערים.

ב-6 באוגוסט 2025 חתם בהארט אוף מידלות'יאן מליגת העל הסקוטית.

## קריירה בין-לאומית
ב-2 ביוני 2025 ערך קאבורה את הופעת הבכורה שלו בנבחרת בורקינה פאסו, בהפסד 0–2 לנבחרת תוניסיה במשחק ידידות. ב-12 באוקטובר הבקיע את שערי הבכורה שלו בנבחרת, שלושה שערים בניצחון 1–3 על נבחרת אתיופיה במסגרת מוקדמות מונדיאל 2026. ב-14 בנובמבר הבקיע שלושער בניצחון 2–3 על נבחרת ניז'ר במשחק ידידות.

נכלל בסגל הנבחרת לטורניר גביע אפריקה לאומות 2025.

## קישורים חיצוניים

## הערות שוליים

קטגוריה:כדורגלנים בורקינאים
קטגוריה:קשרי כדורגל בורקינאים
קטגוריה:כדורגלני הארטס
קטגוריה:כדורגלני נבחרת בורקינה פאסו
קטגוריה:כדורגלני גביע אפריקה לאומות 2025
קטגוריה:בורקינאים שנולדו ב-2001
סיריאק אירייה

**סיריאק קאלו בי אירייה** (בצרפתית: **Cyriaque Kalou Bi Irié**; נולד ב-20 ביוני 2005 בוואבואה שבחוף השנהב) הוא כדורגלן בורקינאי-איבוארי המשחק בעמדת קשר הכנף בקבוצת פרייבורג מבונדסליגה ובנבחרת בורקינה פאסו.

## קריירת מועדונים
אירייה גדל במחלקת הנוער של RC אביג'אן בחוף השנהב, ולאחר מכן עבר למחלקת הנוער של ריאל דו פאסו בבורקינה פאסו. בשנת 2023 חתם בדיז'ון מהליגה הצרפתית השלישית, במדיה ערך 25 הופעות ליגה והבקיע ששה שערים.

ב-15 באוגוסט 2024 חתם בטרואה מליגת המשנה הצרפתית. הוא שיחק במועדון במשך עונה אחת, במהלכה ערך 33 הופעות ליגה והבקיע ששה שערים.

ב-19 במאי 2025 חתם בפרייבורג מהבונדסליגה, והצטרף אליה ב-1 ביולי. ב-23 באוגוסט ערך את הופעת הבכורה שלו במועדון, בהפסד 3-1 לאאוגסבורג במסגרת המחזור הראשון בליגה לעונת 2025/2026.

## קריירה בין-לאומית
אירייה נולד בחוף השנהב, הוא ממוצא בורקינאי ומחזיק באזרחות כפולה. ב-2 ביוני 2025 ערך את הופעת הבכורה שלו בנבחרת בורקינה פאסו, בהפסד 2-0 לנבחרת תוניסיה במשחק ידידות. ב-6 ביוני הבקיע את שער הבכורה שלו בנבחרת, בניצחון 2-0 על נבחרת זימבבואה במשחק ידידות.

נכלל בסגל הנבחרת לטורניר גביע אפריקה לאומות 2025.

## קישורים חיצוניים

## הערות שוליים

קטגוריה:כדורגלנים בורקינאים
קטגוריה:קשרי כדורגל בורקינאים
קטגוריה:כדורגלנים מחוף השנהב
קטגוריה:קשרי כדורגל מחוף השנהב
קטגוריה:כדורגלני דיז'ון
קטגוריה:כדורגלני טרואה
קטגוריה:כדורגלני פרייבורג
קטגוריה:כדורגלני נבחרת בורקינה פאסו
קטגוריה:כדורגלני גביע אפריקה לאומות 2025
קטגוריה:איבוארים שנולדו ב-2005
קטגוריה:בורקינאים שנולדו ב-2005
אהבת חיי (שיר)

"**אהבת חיי**" הוא שיר מאת הזמר-יוצר הישראלי חנן בן ארי, אשר יצא לאור ב-2 בדצמבר 2025 כסינגל נוסף מתוך אלבום לא המשוגע היחידי שיצא ב-15 בינואר 2026. השיר הוצג כסינגל האחרון לפני יציאת האלבום המלא, לצד פרסום כוונה להשיק במקביל פרויקט נוסף שהוגדר כגדול וחדשני.

השיר יצא על רקע פרידתו של בן ארי מאשתו הדסה לאחר שנות נישואין ממושכות. הוא פורסם כשנה אחרי הודעת בני הזוג על פרידתם, לאחר זוגיות שנמשכה בין השנים 2008–2024 וכללה שבעה ילדים משותפים. בהקשר זה משקף השיר לראשונה הצהרה מפורשת מצידו של בן ארי על פתיחותו לפרק זוגי חדש, לאחר תקופה שבה נמנע מהתייחסות ישירה לנושא.

## רקע
השיר קשור ישירות לתקופה בחייו האישיים של בן ארי שלאחר פרידתו מהדסה בן ארי. הפרידה הוכרזה באוגוסט 2024, ובמהלך השנה שלאחר מכן נחשף מצבו הרגשי של בן ארי גם דרך דבריה של הדסה בפוסטים פומביים. השיר מהווה התבטאות פומבית ראשונה מצידו של בן ארי בנושא זוגיות מאז הפרידה, לאחר תקופה שבה נמנע מעיסוק ישיר בנושא בשיח הציבורי.

## יצירה והפקה
"אהבת חיי" נכתב והולחן על ידי חנן בן ארי עצמו. העיבוד וההפקה המוזיקלית הופקדו בידי תומר בירן, כאשר על הגיטרות השתתפו אבי סינגולדה, יהל דורון ובירן. השיר נבנה במתכונת של וידוי אישי הנשען על חוויות חיים עכשוויות של היוצר, ואינו מלווה בהתייחסות מפורשת לדמות או לקשר מסוים. המבנה הלירי הישיר והפשוט מדגיש כנות והצגת מצב רגשי אישי, בהתאם לקו היצירתי שבו בחר בן ארי בשיר זה.

"אהבת חיי" משתלב במסגרת האלבום הקרוב של חנן בן ארי, אשר צפוי לצאת בחודש ינואר 2026, וכולל שירים חדשים נוספים שטרם פורסמו במועד יציאת הסינגל. השיר הוצג כחלק מתהליך חשיפה מדורג של תוכני האלבום, לאחר תקופה שבה התחייב בן ארי לפרסם שיר חדש מדי חודש. בהקשר זה צוין כי לאחר פרסום "אהבת חיי" לא צפויים לצאת סינגלים נוספים, וכי תשומת הלב תופנה להשקת האלבום המלא ולפרויקט הנלווה שהוזכר בפרסומים הרשמיים.

## ניתוח מוזיקלי
במרכז השיר עומדת הצהרה גלויה על חיפוש אחר אהבה זוגית משמעותית וארוכת טווח. כבר בפתיחתו מצהיר הדובר כי הוא מחפש "את אהבת חיי", תוך הדגשת שאיפתו לקשר מתמשך ועמוק, הכולל אינטימיות, שיתוף רגשי ונוכחות יומיומית.

בהמשך השיר מופיעים תיאורים של המתנה, ספק ותחושת החמצה, לצד אמונה באפשרות לשינוי. שורות העוסקות בתחושת קיפאון ובפער בין שפע היצירה לבין ריק רגשי מדגישות את המתח בין עשייה חיצונית לבין חיפוש פנימי. הפזמון החוזר מבטא מוכנות נפשית לפתיחת פרק חדש, באמצעות דימויים של הכנה והיערכות לקראת מפגש עתידי.

## ביקורות
יוסי חרסונסקי תיאר את "אהבת חיי" כשיר העוסק באהבה כיעד רוחני וכמסע פנימי של חיפוש משמעות. לדבריו, בן ארי מגיש את השיר בכאב גלוי ובקול מלא רגש, כאשר העיבוד של בירן מוסיף לו ניחוח אתני-תפילתי המזכיר ניגון פשוט וילדותי. חרסונסקי ציין כי השיר נע בין כמיהה רוחנית לתמימות רגשית ובין חרדה לתקווה, ומציג את הדובר כאדם המבקש אהבה לא כהסחת דעת מהחיים אלא כפתח להתחלה חדשה.

לפי הביקורת, בן ארי מצליח לשלב בין אינטימיות לחשיפה רוחנית, כשהשיר מתפקד כווידוי אישי ולא כהצהרה רומנטית שגרתית. חרסונסקי הדגיש את השורות המציגות דיאלוג פנימי בין המציאות לבין החלום, בין השיר לבין החיים עצמם, והגדיר את "אהבת חיי" כרגע כן ועמוק ביצירתו של בן ארי, ביטוי למוכנות להיפתח מחדש לאהבה, מתוך כאב שהפך להבנה.

## מיקומי שיא

## הערות שוליים

קטגוריה:שירי 2025
קטגוריה:סינגלים מ-2025
קטגוריה:שירי חנן בן ארי
קטגוריה:שירים בעברית
קטגוריה:שירים שנכתבו על ידי חנן בן ארי
קטגוריה:שירים שהופקו על ידי תומר בירן
קטגוריה:סינגלים בהוצאת די-מיוזיק
סוויטת הולברג

ממוזער|פרק הפרולוד
ממוזער|פרק הסרבנדה
ממוזער|פרק הגבוטה
ממוזער|פרק האריה
ממוזער|פרק הריגדון
**סוויטת הולברג** (בנורווגית: **Fra Holbergs tid**, מקוטלגת כאופוס 40) היא סוויטה מוזיקלית בת 5 פרקים שהלחין המלחין הנורווגי אדוורד גריג בשנת 1884. היצירה נכתבה לציון 200 שנה להולדת לודוויג הולברג, סופר, מחזאי והוגה דעות נורווגי ואחד החשובים במדינה. יצירה זו מורכבת מסגנונות מוזיקליים האופיינים לתקופתו של הולברג, המאה ה־17. היא אחת היצירות הידועות של המלחין, אך ידועה במידה פחותה משל יצירתו המפורסמת ביותר, פר גינט.

## רקע ומבנה היצירה
במקור תכנן גריג לכתוב את הסוויטה לכלי מקלדת, אך בסופו של דבר תזמר אותה לכלי מיתר. היצירה מורכבת מחמישה פרקים, כולם למעט הפרק הרביעי בסולם סול מז'ור. הפרקים הם סגנונות ריקוד כמקובל למבנה של סוויטה:
* פרולוד – סול מז'ור
* סרבנד – סול מז'ור
* גבוט – סול מז'ור
* אריה – סול מינור
* ריגדון – סול מז'ור – >> סול מינור

## קישורים חיצוניים

## הערות שוליים

קטגוריה:יצירות מאת אדוורד גריג
ג'ון נוטה הבן

**ג'ון אנתוני נוטה הבן** (באנגלית: **.John Anthony Notte Jr**; ) היה פוליטיקאי אמריקאי מרוד איילנד, איש המפלגה הדמוקרטית, שכיהן כמזכיר המדינה של רוד איילנד בשנים 1957–1959, לאחר מכן ועד 1961 כסגן מושל רוד איילנד, ולאחר מכן ועד 1963 כמושל רוד איילנד ה-65.
## ראשית חייו
ג'ון נוטה הבן נולד בפרובידנס שברוד איילנד, כבנם של ג'ון אנתוני נוטה האב ושל אווה תרזה (לבית רונדינה) נוטה. ב-1934 הוא נשא לאישה את מארי ג'. הירת', ולשניים נולדו שני ילדים.

ב-1935 סיים נוטה את לימודיו בבית הספר למשפטים של אוניברסיטת בוסטון. לאחר מכן הוא עסק בעריכת דין, והיה לפרקליט העירוני של נורת' פרובידנס ב-1937.

במלחמת העולם השנייה שירת נוטה בצי ארצות הברית, שם התקדם עד לדרגת לוטננט. לאחר שובו מהמלחמה הוא נבחר כיושב ראש מועצת המענקים לוותיקי המלחמה של רוד איילנד. בשנים 1949–1950 הוא שימש כמפקד המחלקה לענייני החיילים המשוחררים של רוד איילנד.
## קריירה פוליטית
בשנים 1948–1956 היה נוטה חבר בצוות של הסנאטור הדמוקרטי תאודור גרין, והיה גם יושב ראש ועדת הדמוקרטים בעיירה נורת' פרובידנס.

ב-1956 התפטר נוטה מהצוות של גרין לאחר שנבחר כמזכיר המדינה של רוד איילנד, תפקיד בו הוא כיהן בשנים 1957–1959. לאחר מכן ועד 1961 הוא כיהן כסגן מושל רוד איילנד תחת המושל הרפובליקני כריסטופר דל ססטו. הוא היה נציג בוועידה הארצית של הדמוקרטים של 1960.
## מושל רוד איילנד
ב-1960 נבחר נוטה כמושל רוד איילנד ה-65, לאחר שהביס בבחירות את דל ססטו. הוא כיהן בתפקיד מינואר 1961 ועד ינואר 1963.

במהלך תקופת כהונתו כמושל הוקם ברוד איילנד בית משפט לענייני משפחה, והונהג יום בחירות מקדימות מאוחד לשתי המפלגות.

בראשית תקופת כהונתו מינה נוטה את לאונרד הולנד  כמפקד המשמר הלאומי של רוד איילנד, תפקיד בו שירת הולנד במשך 22 השנים הבאות.

בבחירות של 1962 הובס נוטה על ידי מועמד הרפובליקנים ג'ון צ'ייפי באחת ממערכות הבחירות הצמודות ביותר שהתקיימו אי פעם במדינה, הפרש של 398 קולות. תבוסתו הייתה על רקע חוסר התמיכה של ארגוני העובדים, הפעם הראשונה שמועמד דמוקרטי לתפקיד המושל התמודד ללא תמיכת ארגוני העובדים, זאת בשל הסרת התמיכה במס הכנסה מדינתי.
## שנותיו האחרונות
לאחר תום כהונתו כמושל, שב נוטה לעיסוקו בעריכת דין. ב-1967 הוא ניסה לזכות במועמדות הדמוקרטים בבחירות מיוחדות לבית הנבחרים של ארצות הברית, אך נוצח בבחירות המקדימות.

ג'ון נוטה הבן נפטר בסמית'פילד שברוד איילנד ב-7 במרץ 1983, בגיל 73. הוא נטמן בבית הקברות סנט פרנסיס שבפוטאקט. על שמו קרוי פארק המושל נוטה שבנורת' פרובידנס.
## לקריאה נוספת

* Sobel, Robert, Raimo, John, eds. **[https://archive.org/details/biographicaldire0004unse/page/1378/mode/2up Biographical Directory of the Governors of the United States, 1789–1978, Vol. 4]**, Westport, Conn.; Meckler Books, 1978, pp. 1379-1380


## קישורים חיצוניים

* ג'ון נוטה הבן באתר אגודת המושלים הלאומית 
* ג'ון נוטה הבן באתר The Political Graveyard 
* 

קטגוריה:אמריקאים ילידי רוד איילנד
קטגוריה:פרובידנס: אישים
קטגוריה:מושלי רוד איילנד
קטגוריה:מושלי מדינות ארצות הברית מהמפלגה הדמוקרטית
קטגוריה:סגני מושלי רוד איילנד
קטגוריה:מזכירי המדינה של רוד איילנד
קטגוריה:קצינים וחוגרים בצי ארצות הברית
קטגוריה:קצינים אמריקאים במלחמת העולם השנייה
קטגוריה:בוגרי בית הספר למשפטים באוניברסיטת בוסטון
קטגוריה:עורכי דין אמריקאים במאה ה-20
קטגוריה:אמריקאים שנולדו ב-1909
קטגוריה:אמריקאים שנפטרו ב-1983
אונה לנדסברגיינה

**אונה לנדסברגיינה** (בליטאית: **Ona Landsbergienė**; 14 ביולי 1894 – 22 במרץ 1957) לבית **יאבלונסקיס** (**Jablonskytė**) ידועה גם כ**אונה לנדסברגיינה-יאבלונסקייטה** (**Jablonskytė-Landsbergienė**), הייתה רופאת עיניים ליטאית. היא הצילה ילדה יהודית במהלך השואה בליטא והוכרה בתור חסידת אומות העולם ב-1995.

## ביוגרפיה
נולדה ביורמלה (אז בתחומי האימפריה הרוסית וכיום בלטביה) ליונאס וקונסטנציה יאבלונסקיס. אביה היה בלשן וחוקר שפות ליטאי נודע ואמה - סופרת. במהלך מלחמת העולם הראשונה היא שירתה כאחות רחמניה בבית חולים של הצבא הרוסי ובהמשך למדה רפואה בסנקט פטרבורג. בתום הלימודים חזרה לליטא. בליטא התמחתה ברפואת עיניים. עבדה בבית חולים של הצלב האדום בקובנה, לאחר מכן בבית חולים האוניברסיטאי של אוניברסיטת ויטאוטאס הגדול. בשנת 1934 החלה לנהל מרפאת עיניים פרטית. לאחר סיפוח ליטא לברית המועצות, עברה לעבור במרפאה ממשלתית בקובנה, שם עבדה עד סוף חייה.

## מעשה ההצלה בשואה
באביב 1944 פנתה אל אונה לנדסברגיינה, פרומה גורביץ', אחת מאסירות בגטו קובנה. גורביץ' הייתה רופאת ילדים, היא הכירה את לנדסברגיינה מתקופת עבודה בבית החולים האוניברסיטאי. לגורביץ' היה אישור לצאת לעבוד מחוץ לגטו והיא ניצלה את זה, כדי לנסות למצוא אנשים, שיסכימו להחביא את בתה בלה, בת ה-16. כולם סירבו, מחשש לעונש כבד מצד הנאצים על הסתרת יהודים. אך אונה לנדסברגיינה מיד נענתה לבקשתה. היא הסתירה את בלה בבית הקיץ של המשפחה, באזור כפרי מחוץ לקובנה. בלה התגוררה בבית הקיץ במשך כחודש, כאשר אונה לנדסברגיינה דואגת לה למזון. כעבור חודש נעצר הבן הבכור של לנדסברגיינה על ידי גסטפו, בחשד לפעילות מחתרתית אנטי-נאצית. היה חשש שהנאצים יערכו חיפוש בבית הקיץ של המשפחה וכך יגלו את בלה. לנדסברגיינה העבירה את בלה חזרה לקובנה. שם נמצא לא מקום מסתור אחר, ביחד עם אמה. בלה גורביץ' שרדה את השואה. בלה גורביץ' (לימים רוזנברג) עלתה לארץ והגישה את הפרטים אודות מציליה ליד ושם. ב-3 באוגוסט 1995, הוכרה אונה לנדסברגיינה על ידי יד ושם בתור חסידת אומות העולם.

## חייה האישיים
בשנת 1921 התחתנה אונה יאבלונסקיינה עם הארכיטקט ויטאוטס לנסברגיס-ז'מקליס. לזוג נולדו שני בנים ובת. הבן הצעיר, ויטאוטס לנדסברגיס הבן, כיהן כיושב ראש הפרלמנט של ליטא בשנים 1990–1992 ובשנים 1996–2000.

## קישורים חיצוניים
* 

## הערות שוליים

קטגוריה:ליטאיות חסידות אומות העולם
קטגוריה:רופאות עיניים
קטגוריה:רופאים ליטאים
קטגוריה:רופאות סובייטיות
קטגוריה:מצילים בשואה: ליטא
קטגוריה:ילידות 1894
קטגוריה:נפטרות ב-1957
עכבר רב-פטמות מנטאל

**עכבר רב-פטמות מ[[נטאל (פרובינציה)|נטאל]]** (**Mastomys natalensis**) הוא מין של מכרסם במשפחת העכבריים. הוא ידוע גם בשם **חולדה רבת-פטמות מנטאל**, חולדה אפריקאית מצויה, **חולדת פרווה רכה אפריקאית** או **עכבר רך-פרווה אפריקאי**. החולדה רבת-הפטמות מנטאל היא הפונדקאי הטבעי של נגיף קדחת לאסה.

## אטימולוגיה
מקור שמו של העכבר רב-הפטמות מנטאל הוא בשני מקורות: המיקום בו זוהה לראשונה ומאפיין פיזי בולט. המין תואר לראשונה בשנת 1834 על ידי חוקר הטבע הסקוטי סר אנדרו סמית' מדגימות שנאספו בפורט נטאלי (כיום דרבן), דרום אפריקה.

"רב-פטמות": חלק זה של השם נגזר מהמילים הלטיניות multi (רבות) ו-mammae (שדיים), בהתייחס למספר הגבוה של בלוטות חלב בנקבות, שלפעמים יש להן בין 8 ל-12 זוגות (16 עד 24 פטמות בסך הכל). אלה יותר פטמות מאשר אצל כל מכרסם אחר והדבר מאפשר להן להתרבות באופן פורה עם שגרים רבים בכל המלטה.

שמו המדעי, Mastomys natalensis, משקף גם הוא את המקורות הללו: Mastomys מגיע מיוונית: "mastos" (שד) ו-"mys" (עכבר), ו-natalensis פירושו "של נטאל".

## אזורי מחיה
העכבר רב-הפטמות מנטאל נמצא באפריקה שמדרום לסהרה. ניתן להבחין בשש קבוצות גנטיות שונות באזורים שונים: אחת במערב אפריקה, אחת במרכז אפריקה, אחת בדרום אפריקה ושלוש במזרח אפריקה.
ימין|ממוזער|העכבר רב-הפטמות מנטאל - בלוטות החלב המרובות והבולטות של הנקבה.

## בית גידול
בתי הגידול הטבעיים של העכבר רב-הפטמות מנטאל כוללים יער יבש סובטרופי או טרופי, יער שפלה לח סובטרופי או טרופי, סוואנה יבשה, סוואנה לחה, אדמות שיח יבשות סובטרופיות או טרופיות, אדמות שיח לחות סובטרופיות או טרופיות, אדמות עיבוד, מרעה, גנים כפריים, אזורים עירוניים, אדמות מושקות ואדמות חקלאיות מוצפות עונתיות.

## מגע עם בני אדם
המין משמש כחיית מעבדה מאז 1939. יש לו ערך רב עבור מחקר סרטן קיבה וגידולים ספונטניים. זהו גם המאגר החשוב ביותר של נגיף קדחת לאסה. הוא גם מגודל באופן מקומי כמזון עבור מיני נחשי מחמד שונים ובהם פיתון מלכותי ונחשי בואה. בנוסף, הוא מוחזק מדי פעם כחיית מחמד. 

## קישורים חיצוניים

* גרנג'ון, ל., לברנצ'נקו, ל., קורטי, מ., קוטזי, נ. ורחמן, EA 2004. Mastomys natalensis. הרשימה האדומה של מינים בסכנת הכחדה של ה-IUCN משנת 2006. הורדה ב-9 ביולי 2007.
* טפטס, ראסל. עכברים מרובי פטמות. אוחזר ב-14 ביולי 2009.

## הערות שוליים

קטגוריה:בעלי חיים שתוארו ב-1834
קטגוריה:טקסונים שתוארו בידי אנדרו סמית
קטגוריה:מינים ללא חשש
קטגוריה:מכרסמים
קטגוריה:מחלות זואונוטיות
פרצ'ארוסה

**פרצ'ארוסה** (באיטלקית: **Frecciarossa**, בתרגום לעברית: "חץ אדום") היא רכבת מהירה של חברת הרכבות הלאומית האיטלקית, טרנאיטליה. השם הוצג לראשונה בשנת 2012, אחרי ששמה של הרכבת היה ידוע בעבר כ"יורוסטאר איטליה". רכבות פרצ'ארוסה מגיעות למהירות תפעולית של עד 300 קמ"ש. פרצ'ארוסה היא שירות הרכבות המהירות המתחרה של חברת Italo  הפרטית. טרנאיטליה מפעילה גם את דגמי הרכבות המקבילים Frecciargento  ו-Frecciabianca  לשירותים איטיים יותר.

[טקסט=ETR.500 Frecciarossa nuova livrea|ממוזער|Frecciarossa ETR 500, הדגם הקלאסי מסדרת הרכבות, בתחנת רכבת ב[מילאנו]]

רכבות פרצ'ארוסה נוסעות על מסילות רכבת מהירות, ולעיתים גם על מסילות רגילות עם מהירות מקסימלית נמוכה יותר. על פי מגבלות המהירות הנוכחיים, הרכבות מתופעלות במהירות מקסימלית של כ-300 קמ"ש, על אף שהדגם המתקדם מסדרת הרכבות, ה-ETR 1000, מגיע למהירות מקסימלית של כ-400 קמ"ש.

## קווים תפעוליים
רכבות ה-Frecciarossa מתפעלות את הקווים הבאים:
* טורינו – מילאנו – רג'יו אמיליה AV – בולוניה – פירנצה – רומא – נאפולי – סלרנו. חלק מקווי Frecciarossa הורחבו מ־מילאנו לברשיה וברגמו, מפירנצה לארצו ופרוג'ה, מרומא לקזרטה, בנבנטו, פוג'יה, בארי ולצ'ה, ומסלרנו לרג'יו קלבריה או לפוטנצה וטרנטו.
* ונציה – פדובה – בולוניה – פירנצה – רומא – נאפולי – סלרנו, עם שירותים מורחבים מוונציה לאודינה וטריאסטה, מרומא לשדה התעופה פיומיצ'ינו, מסלרנו לקלבריה ומפאולה לסיבארי.
* ונציה – פדובה – ויצ'נזה – ורונה – ברשיה – מילאנו. חלק מהקווים הורחבו ממילאנו לטורינו או לגנואה, מוורונה לבולצנו, ומוונציה לאודינה וטריאסטה.
* רומא – פירנצה – בולוניה – ורונה. שירותים מורחבים ממשיכים גם לבולצנו או לברשיה/ברגמו. מתוכננים גם הרחבות מבולוניה למודנה מנטובה.
* טורינו – מילאנו – בולוניה – רימיני – אנקונה – פוג'יה – בארי – לצ'ה/טרנטו וונציה – פדובה – פררה – בולוניה – רימיני – אנקונה – פוג'יה – בארי – לצ'ה.
* רומא – פירנצה – פיזה – לה ספציה – רפאלו – גנואה
* רומא – נאפולי אפרגולה – סלרנו – פאולה – למציה – רוסרנו – רג'יו קלבריה

בנוסף, הדגם המתקדם ביותר מסדרת הרכבות, ה-ETR 1000, מתופעל גם בקו הרכבת מילאנו-פריז, עם שני קווים:
* מילאנו – טורינו – ברדונקיה (עונתית) – מודן – שאמברי-שאלס-לה-או – ליון-פרט-דיו – פריז גאר דה ליון
* ליון-פראש – ליון-פרט-דיו – פריז גאר דה ליון

## דגמים
לסדרת רכבות פרצ'ארוסה קיימים ארבעה דגמים:
* ETR 500 – רכבת לא רוכנת, הדגם הקלאסי בסדרה, הרכבת מורכבת מאחד עשר קרונות נוסעים (אחד עם שירות בית קפה/מסעדה) בהם 574 מושבים המונעים על ידי שני קטרים E.404, במהירויות של עד 300 קמ"ש.
* ETR 600 – רכבת רוכנת, בעלת שבעה קרונות נוסעים (אחד עם שירות בית קפה/מסעדה) בהם 432 מושבים, עם מהירות של עד 250 קמ"ש.
* ETR 700 – רכבת לא רוכנת, המורכבת מ-8 קרונות נוסעים (אחד עם שירות בית קפה/מסעדה) בהם 497 מושבים, עם מהירות של עד 250 קמ"ש.
* ETR 1000 – רכבת חשמלית לא רוכנת המורכבת משמונה קרונות נוסעים (אחד עם שירות בית קפה/מסעדה) בהם 457 מושבים, עם מהירות של עד 400 קמ"ש.

## אירועים
בפברואר 2020, רכבת פרצ'ארוסה מדגם ETR 1000, ירדה מהפסים סמוך לעיר לודי, וגרמה למותם של שני בני אדם.

## קישורים חיצוניים

## הערות שוליים

קטגוריה:איטליה: תחבורה
קטגוריה:איטליה: רכבות
סיקורסקי R-4

**סיקורסקי R-4** (באנגלית: **Sikorsky R-4**) הוא מסוק שפותח על ידי איגור סיקורסקי, מהנדס אמריקאי ממוצא אוקראיני. המסוק כולל מדחף עם שלוש להבים המופעל באמצעות מנוע רדיאלי. ה-R-4 היה המסוק הראשון בעולם שיוצר בקנה מידה רחב, והמסוק הראשון שהופעל על ידי חילות האוויר של צבא ארצות הברית, צי ארצות הברית, משמר החופים של ארצות הברית, חיל האוויר המלכותי והצי המלכותי הבריטי. בארצות הברית, המסוק עונה לשם Sikrosky NHS-1 ובממלכה המאוחדת הוא עונה לשם Hoverfly.

## פיתוח
המסוק פותח בהשראת Vought-Sikorsky VS-300, מסוק אמריקאי בעל 75 כוח סוס. הצהרת פיתוח המסוק יצאה לראשונה ב-1940. הטיסה הראשונה שלו התרחשה ב-14 בינואר 1942 והצבא האמריקאי החל להשתמש במסוק בעצמו ב-30 במאי 1942. המסוק יכול היה לטוס למרחקים ארוכים יותר של מעל ל-3,700 מטרים מעל פני הקרקע, ובמהירות של כ-145 קילומטר לשעה.

ב-1945 נכנס לממלכה המאוחדת תחת השם Hoverfly.

## קישורים חיצוניים

## הערות שוליים

קטגוריה:מסוקי קרב
קטגוריה:מסוקים מתוצרת ארצות הברית
קטגוריה:ארצות הברית: כלי טיס צבאיים
קטגוריה:מסוקי סיקורסקי
קוודרונו (מילאנו)

**[[רובע]] קוודרונו** (באיטלקית: **Quartiere Quadronno**), הוא רובע מגורים השוכן בדרום מרכז מילאנו, ונחשב לאחד מאזורי המגורים היוקרתיים ביותר באירופה. ההיסטורית ידוע בבתי העיר האיקוניים שלו בעיצוב משנות החמישים ובשדרות העצים שלו, והרובע זכה למוניטין בינלאומי כסמל של פאר עירוני, ואף על פי כן עולה על אזורים מרכזיים אחרים כמו בררה מבחינת תחושת הבלעדיות.

## היסטוריה
רובע קדרונו התפתח באזור היסטורי, בחלקו מעל מבצרי ספרד הישנים של העיר ובשכונות העתיקות ביותר של מילאנו. Viale Beatrice d’Este הוא סמל לעדינות מילאנזית: מצופה עצים, אלגנטי ומוקף בנכסים יוקרתיים, עם קונים בינלאומיים המחפשים מגורי סטטוס במחירים בלתי נגישים.

## שוק הנדל"ן היוקרתי
קדרונו ידוע במחירי הנדל"ן הגבוהים ביותר במילאנו. הנכסים היוקרתיים ביותר, כולל Orti Antichi, יכולים להגיע ליותר מ-22,000 € למ"ר, וממוקמים בראש דירוגי הנדל"ן היוקרתי באיטליה. דירות יוקרה רבות נקנות על ידי מיליארדרים זרים, יזמים מפורסמים וסלבריטאים בינלאומיים כ-"trophy asset". האזור מוערך גם על ביטחון מלא, מרכזיות ואיכות השירותים, מה שהופך אותו למיתוס מגורים של המעמד העליון.

קדרונו ו-Viale Beatrice d’Este מכילים ברים ומקומות אייקוניים כמו Bar Quadronno. מותגי יוקרה כמו Bottega Veneta בחרו להקדיש תיקים לאזור, וביקרה בו גם Miuccia Prada, מה שמאשר את מעמדו כמרכז אופנה וסטייל של המעמד העליון.

### תחבורה
25px|קו M4 (מטרו מילאנו) סנטה סופיה (קו לשדה התעופה לינטה, 500 מטר מ-Viale Beatrice d'Este)
25px|קו M3 (מטרו מילאנו) קוקרטה (500 מטר מ-Viale Beatrice d'Este)

## קישורים
* פלאצו מוראסו

## הערות שוליים

קטגוריה:מילאנו
איתך (שיר של ליאורה)

"**איתך**" הוא סינגל מאת הזמרת הישראלית ליאורה, שיצא לאור במרץ 1996 כשיר הנושא של סדרת הטלוויזיה "רמת אביב גימל". השיר נכלל גם כרצועה השלישית באלבומה השני של ליאורה, "עצב ושמחה", שיצא בהוצאת חברת הד ארצי.

## ניתוח מוזיקלי
השיר "איתך" מציג דוברת הבונה את זהותה בתוך מערכת יחסים באמצעות היענות מתמדת לצרכיו המשתנים של בן הזוג. לאורך הבתים והפזמון מתוארת נכונות להיות גם מקור לנחמה ושקט וגם גורם פעיל במצבי עימות ואתגר. החזרה על צירופים של פעולה ותגובה, דיבור ושתיקה, רוך ועוצמה, יוצרת מבנה דיכוטומי שמדגיש גמישות רגשית כתכונה מרכזית של הקשר. הדוברת אינה מציבה גבולות ברורים בין העצמי שלה לבין צורכי האחר, אלא מציגה את היכולת להתאים את עצמה כערך חיובי וכבסיס לקשר יציב.

מן הבחינה הרעיונית, השיר עוסק במתח שבין העצמה אישית לבין התמסרות זוגית. מצד אחד, הדוברת מתארת עצמה כמי ש"פורחת בשמחה" בתוך הקשר, כלומר מוצאת בו מימוש עצמי. מצד אחר, זהו מימוש התלוי במילוי תפקידים משתנים עבור בן הזוג, כולל ויתור על קול עצמאי ברגעי שתיקה או אימוץ זהות של חולשה מכוונת. כך מצטיירת אהבה כמרחב של תמיכה טוטאלית, שבה הגמישות נתפסת לא רק כאמצעי לשימור הקשר, אלא גם כהצדקה לקיומו. השיר אינו מבקר עמדה זו ואינו מערער עליה, אלא מציג אותה כאידיאל רגשי של זוגיות המבוססת על זמינות מלאה ונכונות להיות "איתך" בכל מצב.

## הצלחה מסחרית
ב-17 במרץ 1996 נכנס השיר למצעד הפזמונים השבועי של קול ישראל במקום ה-16. שבוע לאחר מכן, ב-24 במרץ, עלה למקום ה-13, שהיה מיקומו הגבוה ביותר במצעד. ב-28 באפריל 1996 יצא השיר מן המצעד, לאחר חמישה שבועות של צעידה רצופה. בשנת 2026 דורג השיר במקום החמישי במצעד מדיה פורסט TV.

## מיקומי שיא

## הערות שוליים

קטגוריה:שירי 1996
קטגוריה:סינגלים מ-1996
קטגוריה:שירים בעברית
קטגוריה:שירים שהולחנו על ידי דובי זלצר
קטגוריה:סינגלים בהוצאת הד ארצי
סופר הירו גירלס (סדרת טלוויזיה, 2019)

**סופר הירו גירלס** (באנגלית: **DC Super Hero Girls**, בתרגום חופשי: "גיבורות העל של DC") היא סדרת טלוויזיה אמריקאית מונפשת שנוצרה ובוימה על ידי לורן פאוסט, והופקה על ידי אולפני האחים וורנר ו-DC Entertainment עבור Cartoon Network. הסדרה מבוססת על סדרה באותו השם, היא דובבה לעברית ושודרה בערוץ הילדים. הסדרה שודרה לראשונה ב-8 במרץ 2019 והסתיימה ב-24 באוקטובר 2021. אף על פי שהסדרה הקודמת דובבה לעברית ושודרה בישראל, הסדרה הזאת אינה דובבה ולא שודרה בישראל (מלבד בזמן שהייתה בשירות הסטרימינג "נטפליקס" עם כתוביות בעברית).

## תקציר העלילה
הסדרה עוקבת אחרי ההתבגרות של סופר הירו גירלס, ומתמקדת בבחירות ובהחלטות שלהן בנוגע לזהותן בתור גיבורות-על ולזהותן הסודית. הסדרה שמה דגש על קומדיה פיזית, קווי עלילה רגשיים ומלא נבלים.

## דמויות
### דמויות ראשיות
* **וונדר וומן** - נסיכת האמזונות בתמיסירה ומנהיגת "סופר הירו גירלס".
* **לויס ליין** - עורכת ראשית של 'Daily Planetoid' בתיכון מטרופוליס.
* **ג'גנטה** - בריונית בתיכון מטרופוליס.
* **באטגירל** - הבלשית והמומחית הטכנית של "סופר הירו גירלס", ובתו של הקומישינר גורדון.
* **הארלי קווין** - החברה הטובה ביותר של באטגירל.
* **סופרגירל** - הכוח הפיזי של "סופר הירו גירלס", ובת דודתו של סופרמן.
* **באמבלבי** - המומחית הטכנית של "סופר הירו גירלס", שיכולה להקטין את עצמה לגודל של דבורה.
* **זטאנה** - המומחית לקסם של "סופר הירו גירלס".
* **סטאר ספיר** - תלמידה בתיכון מטרופוליס.

## מדבבים

## שידור

## פרקים
### עונה 1

### עונה 2

### קרוסאוברים

## הפקה
לורן פאוסט ניגשה לאחים וורנר כדי ליצור ולפתח את "סופר הירו גירלס" כסדרת טלוויזיה, לאחר שעבדה בעבר על "Super Best Friends Forever". הגרסה הטלוויזיונית של סדרת הרשת "סופר הירו גילרס" הוכרזה לראשונה במאי 2017. שנה לאחר מכן, פורסם פוסטר שהראה את המראה הראשוני של הדמויות הראשיות. הסדרה מונפשת על ידי הסטודיו הקנדי Jam Filled Entertainment באירלנד שבבעלות Hasbro.

הכותבים בחרו לעצב כל דמות ואת האישיות שלה לפי ארכיטיפ של נערה מתבגרת, תוך כדי שהם שואבים השראה מכמה דמויות מתקופת ה-Silver Age של קומיקס. לגבי גרסתה המודרנית יותר של ג'סיקה קרוז, הכותבים שינו את האופי שלה באופן משמעותי, משום שהרקע המקורי שלה היה מנוגד לסדרה.

כמה מהכותבים של הסדרה עבדו בעבר על "הפוני הקטן שלי: חברות היא קסם", סדרה נוספת שנוצרה ובוימה על ידי לורן פאוסט.

נטלי ווציג, הבמאית של הסדרה, התייחסה בעקיפין לעונה השנייה של הסדרה בראיון בטקס פרסי האני 2020, אך לאחר מכן היא הבהירה את עצמה ואמרה שהיא דיברה על החצי השני של העונה הראשונה.

## שחרור
הסדרה עלתה לראשונה ב-Cartoon Network בבריטניה ב־6 ביולי 2019. כל הפרקים של העונה הראשונים היו זמינים לצפייה בשירות הסטרימינג "נטפליקס", אבל אחרי זמן קצר הם העונה הוסרה.

## ביקורות
הסדרה זכתה למלא ביקורות, חלקן טובות וחלקן לא טובות. אמילי אשבי מ־Common Sense Media אמרה שהסדרה הייתה טובה ומעניינת, עם דגש על הגיבורות המתבגרות שעובדות בצוות, וציינה שהסדרה כוללת מסרים חזקים על "כוח בנות וערך החברות".

## קישורים חיצוניים
* 

## הערות שוליים

קטגוריה:DC קומיקס
קטגוריה:ליגת הצדק
קטגוריה:סדרות הנפשה של DC קומיקס
קטגוריה:האחים וורנר הנפשה: סדרות טלוויזיה
יש מישהו ששר לך

"**יש מישהו ששר לך**" הוא שיר מאת הזמרים אביב גפן ועומר אדם, אשר יצא לאור ב-7 בדצמבר 2025 כדואט ראשון מתוך מיני-אלבום דואטים חדש עליו עובד גפן. השיר פורסם כסינגל הפותח של הפרויקט, אשר היה צפוי לראות אור בחודש פברואר 2026. במיני-אלבום זה עתידים להשתתף אמנים נוספים מן המוזיקה הישראלית.

## יצירה והפקה
את מילות השיר והלחן כתב אביב גפן, והוא אף היה שותף להפקתו המוזיקלית יחד עם עדן אטד ורז קופרמן. השיר מוגדר כבלדה, ומציג קו מוזיקלי המאופיין באיפוק ובהדגשת הביצוע הקולי של שני הזמרים.

שיתוף הפעולה נולד מתוך מערכת יחסים מקצועית ואישית שנרקמה בין אדם וגפן בעקבות הופעתם המשותפת במסגרת פרויקט "NEXT", והתפתח לכדי עבודה יצירתית מלאה במסגרת אלבום הדואטים של גפן. הבחירה באדם כשותף לדואט הראשון באלבום משקפת את כוונתו של גפן לחבר בין סגנונות מוזיקליים ורקעים שונים. הטקסט של "יש מישהו ששר לך" עוסק בפנייה אינטימית ומכילה לדמות נשית, ומציג נוכחות מרגיעה ומלווה בדמותו של הזמר השר. השיר בנוי כבלדה אישית המדגישה רגש, קרבה ונחמה, ללא ייחוס מפורש לנסיבות ביוגרפיות מסוימות.

## ביקורות
הדואט "יש מישהו ששר לך" עורר מגוון תגובות ביקורתיות מצד מבקרים ומאזינים. בצד המקצועי, דודי פטימר מ"מעריב" טען כי החיבור בין שני האמנים, על אף הפוטנציאל שבו, לא הצליח לממש את עצמו. לדבריו, הביצוע של אדם נשמע מאולץ וחסר מחויבות רגשית, בעוד שגפן מציג נוכחות חזקה ומחוברת יותר לטקסט. פטימר סיכם כי מדובר ברעיון מעניין שלא תורגם לביצוע אחיד או מרגש, וכי הדואט מותיר תחושה של פספוס.

מנגד, יוסי חרסונסקי תיאר את השיר כבלדה רומנטית קלאסית הבנויה בקפידה, המשלבת בין קיטש מודע לעצמו לבין רוך מלודי ועומק רגשי. הוא ציין כי השילוב בין אדם וגפן יוצר איזון בין קול חם ומנחם לבין קול רגיש וכואב, והדגיש את יכולתו של השיר להשתמש במוטיבים רומנטיים מוכרים באופן כן ומודע. לדבריו, "יש מישהו ששר לך" מצליח לעורר רגש אמיתי ולנצל את הקיטש ככלי אמנותי במוזיקה הישראלית.

מעבר לביקורות המקצועיות, השיר עורר גם תגובות בולטות מצד הקהל, ובעיקר מקרב מעריציו של אדם. רבים הביעו אכזבה מהשילוב עם גפן וטענו כי אינו טבעי, כאשר חלק מהתגובות ברשתות החברתיות כללו ניסוחים בוטים ותגובות שליליות. לצד זאת, היו גם מאזינים שהביעו סקרנות כלפי שיתוף הפעולה וראו בו ניסיון ייחודי לאחד בין סגנונות פופ ורוק בזירה הישראלית.

## מיקומי שיא

## הערות שוליים

קטגוריה:שירי 2025
קטגוריה:סינגלים מ-2025
קטגוריה:שירי אביב גפן
קטגוריה:שירי עומר אדם
קטגוריה:דואטים
קטגוריה:שירים בעברית
קטגוריה:שירים שנכתבו על ידי אביב גפן
קטגוריה:שירים שהולחנו על ידי אביב גפן
קטגוריה:שירים שהופקו על ידי אביב גפן
קטגוריה:סינגלים שהגיעו למקום הראשון במצעד העברי של מדיה פורסט
קטגוריה:סינגלים בהוצאת הליקון ארומה מיוזיק
את לא רוצה להיכנס למחשבות שלי

"**את לא רוצה להיכנס למחשבות שלי**" הוא סינגל מאת הראפר הישראלי מאור אשכנזי. השיר יצא לאור ב-16 בנובמבר 2025 כסינגל עצמאי, והופץ בפלטפורמות הדיגיטליות המרכזיות, בהן יוטיוב, אפל מיוזיק וספוטיפיי.

## על השיר
מילות השיר והלחן נכתבו במשותף על ידי אשכנזי, איתם בן יעקב וטל פלד. ההפקה המוזיקלית, המיקס והתכנותים בוצעו על ידי JAMAA (ג'מעה), הרכב הפקה הכולל את בן יעקב, פלד ובן פלד. המאסטרינג בוצע על ידי אוהד ניסים. השיר כולל ביצוע קולי של אשכנזי, לצד תרומות קוליות נוספות של משתתפים בתהליך ההפקה. וידאו קליפ רשמי לשיר פורסם בערוץ היוטיוב של מאור אשכנזי בסמוך לצאתו של הסינגל. הקליפ בוים והופק במעורבותו של אשכנזי, והוא כולל הופעה שלו בתפקיד המרכזי, לצד טל פלד ושחקנים נוספים. אשכנזי היה שותף גם לכתיבת התסריט ולעיצוב הוויזואלי הכללי של הפרויקט.

## מיקומי שיא

## הערות שוליים

קטגוריה:שירי 2025
קטגוריה:סינגלים מ-2025
קטגוריה:שירים בעברית
אליפות האמריקות בכדורסל נשים 2007

**[[פיב"א אמריקאפ נשים|אליפות האמריקות בכדורסל נשים]] 2007** היא האליפות התשיעית שנערכה על ידי פיב"א אמריקה.

באליפות השתתפו 8 נבחרות. מטרת התחרות הייתה גם לקבוע את הנבחרות שיקבלו זכות להשתתף במשחקים האלימפיים 2008. 

המשחקים נערכו בואלדיביה, באולם "אנטוניו אזורמנדי קוליסאום" שמכיל 5,000 צופים.

נבחרת ארצות הברית זכתה באליפות בפעם השנייה בתולדותיה.

## מתכונת התחרות
בתחרות השתתפו נבחרות שניצחו בתחרויות העפלה אזוריות:
* צפון אמריקה – ,  
* מרכז אמריקה וקריביים – , , 
* דרום אמריקה – , , 

תחילה המשחקים נערכו ב-2 בתים. הקבוצות החזקות העפילו למשחקי רבע הגמר והגמר לקביעת אלופת התחרות.

## שלבי התחרות
### בית א'

### בית ב'

## שלב הנוקאאוט

## משחק הגמר

## שחקניות מצטיינות
* השחקנית המצטיינת – ז'אקלין פלוטין () 
* מלכת הסלים – סימון אדוארדס () – 18.8 נקודות למשחק
* מלכת הריבאונדים – פרננדה גוטיארס () – 8 ריבאונדים למשחק
* מלכת האסיסטים – קפח פונדקסטר () – 4.8 אסיסיטם למשחק

## דירוג סופי

## קישורים חיצוניים
* 
* נתונים מאתר todor66
* נתונים מאתר פיב"א

קטגוריה:תחרויות כדורסל ב-2007
קטגוריה:תחרויות ספורט בצ'ילה
2007
קטגוריה:2007 באמריקה הדרומית
קטגוריה:2007 באמריקה הצפונית
נבחרת ארגנטינה בכדורסל נשים

**נבחרת ארגנטינה בכדורסל נשים** היא קבוצת כדורסל הנשים הלאומית של ארגנטינה. הנבחרת השתתפה ב-9 אליפויות עולם אך לא השתתפה בתחרות אולימפית בכדורסל.

בפיב"א אמריקאפ נשים הנבחרת זכתה במספר מדליות כסף וארד.

## קישורים חיצוניים

* 
* נתונים מאתר פיב"א

## הערות שוליים

ארגנטינה
קטגוריה:ארגנטינה: כדורסל
קטגוריה:נבחרות ארגנטינה
קטגוריה:ארגנטינה: ספורט נשים
עבדול איינדה

**עבדול רשיד איינדה** (בצרפתית: **Abdoul Rachid Ayinde**; נולד ב-17 ביולי 2005 בבובו-דיאולסו שבבורקינה פאסו) הוא כדורגלן בורקינאי המשחק בעמדת המגן השמאלי בקבוצת גנט מליגת העל הבלגית ובנבחרת בורקינה פאסו.

## קריירת מועדונים
איינדה גדל במחלקת הנוער של רהימו, ובשנת 2022 החל לשחק בקבוצה הבוגרת של המועדון במסגרת ליגת העל של בורקינה פאסו. ב-18 ביולי 2023 חתם על חוזה לשלוש שנים בגנט מליגת העל הבלגית, והחל לשחק בקבוצת המילואים של המועדון. ב-11 בפברואר 2024 ערך את הופעת הבכורה שלו בקבוצה הראשונה של המועדון, בהפסד 1–2 לסרקל ברוז' במסגרת המחזור ה-25 בליגה לעונת 2023/2024. ב-8 במאי 2025 האריך את חוזהו במועדון עד לשנת 2027.

## קריירה בין-לאומית
בחודש יוני 2025 זומן איינדה לראשונה לסגל נבחרת בורקינה פאסו לקראת משחקי ידידות נגד נבחרות תוניסיה וזימבבואה. הוא ערך את הופעת הבכורה שלו בנבחרת בניצחון 0–2 על נבחרת זימבבואה.

נכלל בסגל הנבחרת לטורניר גביע אפריקה לאומות 2025.

## קישורים חיצוניים

## הערות שוליים

קטגוריה:כדורגלנים בורקינאים
קטגוריה:מגני כדורגל בורקינאים
קטגוריה:כדורגלני גנט
קטגוריה:כדורגלני נבחרת בורקינה פאסו
קטגוריה:כדורגלני גביע אפריקה לאומות 2025
קטגוריה:בורקינאים שנולדו ב-2005
מאיה קילוהה

**מאיה קילוהה** (באנגלית: **Maia Kealoha**; נולדה ב-15 בדצמבר 2016) היא שחקנית אמריקאית. ידועה בעיקר בתפקידה כלילו פלקאי בסרט לילו & סטיץ' שיצא לאקרנים בשנת 2025.

## ראשית חייה
קילוהה נולדה ב-15 בדצמבר 2016 בקאילואה-קונה, הוואי, ארצות הברית. היא רוקדת הולה  מגיל צעיר.

## קריירת משחק
תפקידה הראשון היה בסרט לילו & סטיץ' שיצא לאקרנים בשנת 2025, המהווה עיבוד לייב אקשן-הנפשה ממוחשבת לסרט ההנפשה באותו השם משנת 2002. היא נבחנה לתפקיד לילו פלקאי בגיל חמש, ולוהקה לתפקיד בשנת 2023. בהמשך לוהקה לתפקיד בסרט "צוות ההרס" (אנ') שעתיד לצאת לאקרנים בשנת 2026. בשנת 2025 הופיעה בסדרה המוזיקלית של חברת וולט דיסני, Electric Bloom , בתפקיד קאיה.

## קישורים חיצוניים
* 

## הערות שוליים

קטגוריה:אמריקאים ילידי הוואי
קטגוריה:שחקניות קולנוע וטלוויזיה אמריקאיות
קטגוריה:אמריקאיות שנולדו ב-2016
קטגוריה:אמריקאים שנולדו ב-2016